NEUVOSTON ASETUS (ETY) N:o 1438/90,
annettu 21 päivänä toukokuuta 1990,
tiettyjen kemianteollisuudessa käytettävien sokerialan tuotteiden tuotantotukeen sovellettavista yleisistä säännöistä annetun asetuksen (ETY) N:o 1010/86 muuttamisesta
EUROOPAN YHTEISÖJEN NEUVOSTO, joka
ottaa huomioon Euroopan talousyhteisön perustamissopimuksen,
ottaa huomioon sokerialan yhteisestä markkinajärjestelystä 30 päivänä kesäkuuta 1981 annetun neuvoston asetuksen (ETY) N:o 1785/81(1), sellaisena kuin se on viimeksi muutettuna asetuksella (ETY) N:o 1069/89(2), ja erityisesti sen 9 artiklan 5 kohdan,
ottaa huomioon komission ehdotuksen,
ottaa huomioon Euroopan parlamentin lausunnon(3),
sekä katsoo, että
asetuksessa (ETY) N:o 1010/86(4), sellaisena kuin se on viimeksi muutettuna asetuksella (ETY) N:o 2306/88(5), ei sokerintuotantojärjestelmän erityispiirteet huomioon ottaen myönnetä perustuotteiden tuotantotukia CN-koodiin 1702 50 00 kuuluvan kemiallisesti puhtaan fruktoosin, jäljempänä 'levuloosin`, valmistuksessa käytettävien sokerialan tuotteiden valmistukseen; tässä tapauksessa tuotantotukijärjestelmän soveltamatta jättämisen vuoksi ja tullittomien tai alhaisilla tulleilla tuontien lisääntymisen vuoksi tietyistä vapaakauppasopimuksin yhteisöön sidoksissa olevista kolmansista maista yhteisön levuloositeollisuus on liian epäsuotuisassa asemassa maailmanmarkkinoilta raaka-aineensa hankkivaan levuloositeollisuuteen verrattuna, ja
näissä olosuhteissa ja levuloosin elintarvikekäyttöön joutumisen ja siten sokerimarkkinoiden vakavan vaarantamisen estämiseksi tätä tuotetta olisi pidettävä välituotteena, jolle voitaisiin myöntää tuotantotukia, jos se on saatu yhteisöstä peräisin olevasta perustuotteesta ja jos sitä jalostetaan joksikin asetuksen (ETY) N:o 1010/86 liitteessä tarkoitetuista kemiallisista tuotteista; on lisäksi toivottavaa luoda mahdollisuus tarvittaessa vahvistaa tietyt rajoitukset levuloosin markkinoiden kehityksen huomioonottamiseksi,
ON ANTANUT TÄMÄN ASETUKSEN:
1 artikla
Lisätään asetuksen (ETY) N:o 1010/86 1 artiklaan kohta seuraavasti:
"1 a. Tämän asetuksen soveltamiseksi kemiallisesti puhdasta CN-koodiin 1702 50 00 kuuluvaa fruktoosia, jäljempänä 'levuloosia`, pidetään välituotteena 1 kohdassa tarkoitettuihin perustuotteisiin kuuluvana, jos se on välittömästi saatu tarkoitetuista yhteisön perustuotteista lukuun ottamatta muihin tuotantotukijärjestelmiin kuuluvia tuotteita ja jos sitä käytetään jalostettavaksi joksikin liitteessä esitetyistä kemiallisista tuotteista.
Kuiva-aineena käytetylle ja ilmaistulle levuloosille sataa kilogrammaa kohti myönnetty tuotantotukimäärä vastaa tuotantotukihakemuksen jättöpäivänä valkoisen sokerin sataa kilogrammaa kohti sovellettavaa tuotantotukea.
Lisäksi voidaan tarvittaessa säätää levuloosin tuotantotuen myöntämisen rajoittamisesta tämän tuotteen yhteisölle määritettävään kokonaismäärään.
Tämä määrä on määritettävä yhden tai useamman markkinointivuoden osalta ottaen erityisesti huomioon:
a) yhteisön levuloosin tuotannon keskiarvon viitekautta kohti;
b) levuloosin markkinoiden ja viennin kehityksen;
c) mahdolliset vaikutukset yhteisön sokerimarkkinoihin."
2 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Sitä sovelletaan 1 päivästä heinäkuuta 1990.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 21 päivänä toukokuuta 1990.